tranvia



Els tramvies són trens lleugers de superfície i propulsió elèctrica que circulen per àrees urbanes, als propis carrers sense separació de la resta de la via o amb separacions de petita alçada. A alguns països d'Europa Central i gran part d'Europa de l'Est han estat i són un mitjà de transport molt estès.

S'utilitzaren durant una part del segle XX a diverses ciutats dels Països Catalans com Barcelona o València, però foren abandonats durant un llarg període, i després tornaren a ser considerats i reintroduïts a algunes ciutats a finals del segle XX.